UV เงินไม่รั่วไหล..!
จากกรณีบริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT ทำเทนเดอร์หุ้นบริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD ในราคา 8.50 บาท หนึ่งในผู้ขาย ก็คือ บริษัท ยูนิเวนเจอร์ จำกัด (มหาชน) หรือ UV จำนวน 912.82 ล้านหุ้น ได้เงินมา 7,759.1 ล้านบาท มีกำไรสุทธิ 1,972 ล้านบาท...
9 ก.ค. 2562

สำนักข่าวรัชดา
จากกรณีบริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT ทำเทนเดอร์หุ้นบริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD ในราคา 8.50 บาท หนึ่งในผู้ขาย ก็คือ บริษัท ยูนิเวนเจอร์ จำกัด (มหาชน) หรือ UV จำนวน 912.82 ล้านหุ้น ได้เงินมา 7,759.1 ล้านบาท มีกำไรสุทธิ 1,972 ล้านบาท…
จึงคาดกันว่า UV จะมีการจ่ายปันผลพิเศษ หุ้นละ 0.52 บาท !!
แต่…กระบวนการจะเสร็จสิ้นต้องรอที่ประชุมวิสามัญผู้ถือหุ้นอนุมัติในวันที่ 19 ก.ค.62 นี้
เป็นที่รู้ว่ากันว่าผู้ถือหุ้นใหญ่ทั้ง FPT, GOLD และ UV ไม่ใช่ที่ไหน…แต่เป็นกลุ่ม “เสี่ยเจริญ สิริวัฒนภักดี”
โดย FPT มี 2 บริษัทในกลุ่มเสี่ยเจริญ คือ บริษัท เฟรเซอร์ส แอสเซ็ทส์ จำกัด ถือหุ้นใหญ่สัดส่วน 48.52% และบริษัท เฟรเซอร์ส พร็อพเพอร์ตี้ โฮลดิ้งส์ (ประเทศไทย) จำกัด สัดส่วน 40.95%
ส่วน GOLD มีบริษัท เฟรเซอร์ส พร็อพเพอร์ตี้ โฮลดิ้งส์ (ประเทศไทย) จำกัด ถือหุ้นใหญ่สัดส่วน 39.92% ตามด้วย UV สัดส่วน 39.28% และ DBS BANK LTD สัดส่วน 2.20%
ฟาก UV มีสองทายาท “ฐาปน-ปณต สิริวัฒนภักดี” ลูกชายของเสี่ยเจริญ เป็นผู้ถือหุ้นใหญ่ผ่านบริษัท อเดลฟอส จำกัด ในสัดส่วน 54.04% ตามด้วยบริษัท สิริภักดีธรรม จำกัด สัดส่วน 11.97%
ดังนั้น เม็ดเงินที่ได้จากการขายหุ้น GOLD ของ UV จึงไม่ได้รั่วไหลไปไหน…
ยังไหลเข้ากระเป๋าเสี่ยเจริญนั่นแหละ
แค่โยกจากกระเป๋าซ้าย…ไปกระเป๋าขวาก็เท่านั้น…
เข้าตำรา เรือล่มในหนองทองจะไปไหนเสียของจริง !!
แถมถ้าไปดูไส้ในงบการเงิน จะเห็นว่า UV มีกำไรสะสมกว่า 3,000 ล้านบาท เมื่อรวมกับกำไรจากการขายหุ้น GOLD จึงเป็นไปได้สูงที่จะมีปันผลพิเศษ
หาก UV มีการจ่ายปันผลพิเศษจริง กลุ่มเสี่ยเจริญจะได้เงินไปกินขนมอย่างน้อย ๆ ก็ 655 ล้านบาท 
ส่วนผู้ถือหุ้นรายย่อย 10,198 คน ก็จะพลอยได้รับประโยชน์ไปด้วย…
งานนี้ win-win กันทุกฝ่าย…
ส่วนที่มีการตั้งข้อสังเกตว่า ทำไมเสี่ยเจริญจึงต้องขายหุ้นกันภายในกลุ่ม ??
ก็มองได้หลายมุม…อาจเป็นการปรับพอร์ตเพื่อสร้างมูลค่าเพิ่ม
หรืออาจเป็นการจัดสรรสินทรัพย์มรดกในกงสีให้ลงตัวก็เป็นได้
ซึ่งคงไม่มีใครสามารถตอบคำถามได้ดีสุด
…เท่ากับ “เสี่ยเจริญ”
…อิ อิ อิ…